Hem kirke

Hem kirke er en langkirke i stein i Lardal i Larvik kommune, Vestfold. 

Dateringen av kirken er tvetydig. Den dateres gjerne til 1392, fordi et gammelt dokument som var avskrevet i kirkens kallsbok i 1847, henviser til at biskop Eystein Aslaksson i 1392 ga tillatelse til å bygge en kirke i Hem. Kirken feiret derfor 600-årsjubileum i 1992.  På den annen side har kirken en form og en byggestil som vanligvis forbindes med siste halvdel av 1100-tallet eller begynnelsen av 1200-tallet: en rektangulær langkirke av murt stein med et smalere, rektangulært kor.Heftet Vestfolds vakre middelalderkirker; utgitt av Vestfold fylkeskommune, 2006 

Altertavla er en tekstbasert katekismetavle fra den første tiden etter reformasjonen, med nattverdens innstiftelseseord. Etter reformasjonen var man usikre på bilder i kirkene, og altertavler med tekst var de første dekorasjonene som ble tatt i bruk. Dette er den eneste katekismetavlen som fortsatt er i bruk i Vestfold. 

Kirken ble restaurert i 1931.

 Referanser 

 Eksterne lenker 

 Vestfolds vakre middelalderkirker (PDF-bok)



Kategori:Kirker i Larvik
Kategori:Kirker i Larvik prosti
Kategori:Kulturminner i Larvik
Kategori:Norske middelalderkirker i stein
Kategori:Religiøse byggverk fra 1300-tallet